पिछली एक सदी में, कर्मचारियों को संगठन बनाने के अधिकार मिले, लोकतंत्र ने गरीबों को और अधिक अधिकार संपन्न बनाया, सामाजिक सुरक्षा योजनाओं के साथ, ‘केनेस मांग’ (केनेसियन डिमांड) के वक्त प्रबंधन नीतियां सबके लिए मददगार बन गईं। सबसे महत्वपूर्ण रहा पूरी दुनिया में शिक्षा का प्रसार। इसने गरीबों को नौकरी और पेशे के लायक बना दिया। आज मानव पूंजी को आर्थिक पूंजी जितना ही महत्वपूर्ण माना जाता है। इसलिए समृद्धि के युग में आर्थिक तरक्की का लाभ नीचे तक पहुंच गया। बेमन से ही सही मैंने इस शोध प्रबंध को स्वीकार लिया। मुझे अंदेशा लगा रहता था कि पैसा किसी भी मात्रा में नीचे तक नहीं पहुंच सकता। फिर भी मैं इस हकीकत को जानता था कि अमीर और गरीब दोनों ही साथ-साथ अमीर हो रहे हैं, भले ही उनके और अमीर होने की दर एक समान न हो। सो शायद परोपकारी सरकार के आधुनिक संस्थानों ने निचले तबके तक आर्थिक लाभ के सपने को हकीकत में बदल दिया था।